stanford-oval/wikipedia huggingface dataset:
Pet Shop Boys
Historia > 2010-luku > Agenda

Ison-Britannian Eu-eron, brexitin alla Pet Shop Boys julkaisi helmikuussa 2019 ajankohtaisiin asioihin poliittisesti kantaaottavan Ep-levyn "Agenda". Julkaisulla oli kolme satiirista ja yksi melankolinen kappale, joiden lyriikat käsittelivät ajankohtaisia ongelmia: mm.huonoja poliittisia johtajia, sosiaalisen median pinnallisuutta ja kuplia, vääristeltyjä faktoja, superrikaiden verojenvälttelyä sekä hallitsemattomaan maahanmuuttoon ja pakolaisuuteen liitettyjä pelkoja. Kappaleen "Give Stupidity a Change" video oli koostettu pohjoiskorealaisesta filmimateriaalista. Agenda:n materiaali levytettiin loppuvuodesta 2018 Tim Powell:n tuottamana. Sen kappleet eivät sisälly yhtyeen seuraavalle studioalbumille.
Vuonna 1999 ensi-iltansa saaneen musikaalin Closer to Heaven kappaleita esitettiin "Musik"- konserttisarjassa Edinburghissa kesällä 2019. Neil Tennant ja Chris Lowe kirjoittivat kuusi uutta kappaletta näitä konsertteja varten. Ne julkaistiin näyttelijä Frances Barberin laulamina ep-levyllä "Musik" elokuussa 2019.
Syyskuussa 2019 Pet Shop Boys julkaisi ensimmäisen singlen tammikuussa 2020 ilmestyvältä Stuart Pricen tuottamalta albumilta. Singlellä "Dreamland" esiintyy myös britannialainen yhtye Years & Years. Samalla julkistettiin keväällä 2020 alkava "Dreamland the Greatest Hits tour". Yhtye esitti ensi kertaa Dreamland -kappaleen livenä yhdessä Years & Years -yhtyeen kanssa Radio BBC2 -järjestämässä konsertissa Lontoon Hyde parkissa 15.9.2019.
Historia > 2020-luku > Hotspot

Pet Shop Boys julkaisi 24.1.2020 neljännentoista studioalbuminsa ”Hotspot”. Albumi oli kolmas peräkkäinen Stuart Pricen tuottama PSB-albumi. Albumin oli tarkoitus olla päätös Pricen tuottamalle albumitrilogialle. Albumin nimi Hotspot viittasi Berliiniin, jossa Neil Tennant ja Chris Lowe olivat viimeisen kymmenen vuoden aikana viettäneet paljon aikaansa. Albumi oli kunnianosoitus Berliinin tunnelmalle, josta yhtye nautti hyvin paljon. Albumin kymmenen kappaletta oli tallennettu pop-musiikin historiassa maineikkailla Berliinin Hansa -studioilla sekä Los Angelesissa. Albumilta julkaistiin singlet ”Dreamland”, jolla oli mukana Years and Years -yhtyeen laulaja Ollie Alexander ja ”Burning the Heather”, jolla oli mukana The Suede -yhtyeen kitaristi Bernard Butler sekä ”Monkey Business”.
Tunnelmaltaan Hotspot -albumi arvioitiin enimmäkseen melankoliseksi. Neil Tennantin sanotukset arvioitiin teräviksi, pohdiskeleviksi ja ironisiksi. Britannialaiset musiikki- ja sanomalehdet arvioivat Hotspot -albumin yleisesti 4-5 tähden arvoiseksi suoritukseksi. Esimerkiksi The Mail: 5 tähteä ja Q: 4 tähteä. Helsingin Sanomien mukaan Hotspot oli duon väreiltään ja tunnelmiltaan "brexitinharmaa" albumi Britannian nyky-yhteiskunnasta, vanhenemisesta sekä luopumisesta ja voimattomuudesta, jotka liittyvät niihin molempiin. Albumin kolmantena singlenä julkaistiin huhtikuussa 2020 "I don't wanna".
Hotspot-albumin julkaisun jälkeen yhtyeen tarkoitus oli lähteä keväällä 2020 "Dreamworld" -maailmankiertueelle, mutta covid-19-pandemian takia yhtye joutui useita kertoja perumaan ja siirtämään lopulta kahden vuoden päähän kaikki sovitut esiintymisensä. Siirrettyihin konsertteihin kuului myös New Order -yhtyeen kanssa suunniteltu yhteinen Yhdysvaltain ja Kanadan kiertue. Koronarajoitusten hellittäessä yhtye pääsi keväästä 2022 alkaen esiintymään Dreamworld-kierueellaan eri puolilla maailmaa. PSB esiintyi New Order-yhtyeen kanssa 12 konsertin pituisella Unity tour-kiertueella Kanadassa ja Yhdysvalloissa syys-lokakuussa 2022.
Huhtikuussa 2023 PSB julkaisi ep-levyn Lost, joka sisälsi viisi kappaletta. Näistä neljä oli syntynyt jo vuonna 2015 ja niitä oli harkittu mukaan albumille Super. Yhtye päätti julkaista kappaleet keväällä 2023, sillä ne kuvastivat hyvin aikansa maailmanpolitiikkaa, jonka suunta tutui olevan "hukassa". Kesäkuussa 2023 julkaistiin yhtyeen singlejulkaisujen kokoelma: SMASH - The Singles 1985-2020 lukuisina erilaisina formaatteina.
Kesällä 2023 jatkuneella "Dreamworld: The Greatest Hits Live" -kiertueella yhtye esitti ainoastaan Euroopan singlelistoilla menestyneimpiä single-kappaleitaan: 22 top-10-hittiä. PSB esiintyi tällä kiertueellaan 4.7.2023 loppuunmyydyssä Helsingin jäähallissa. Helsingin sanomien kriitikko Aleksi Kinnunen piti konserttia erittäin onnistuneena: Hänen mukaansa "Pet Shop Boysin mestarillinen hitti­kimara kietoi Jäähallin suurenmoiseen onneen". Tätä hän piti piti paljolti Neil Tennantin ansiona, jonka "sädehtivää heittäytymistä saattoi pitää poikkeuksellisen energisenä".
Historia > 2020-luku > Paluu Parlophone-levymerkille ja Nonetheless

Pet Shop Boys palasi 13 vuoden jälkeen takaisin perinteikkäälle Parlophone-levy-yhtiölle 2024 ja julkaisi 26.4.2024 albumin "Nonethless". Albumin kappaleet olivat syntyneet korona-vuosina Berliinissä, jossa Tennant-Lowe kaksikko vietti paljon aikaa 2020-2022. Albumi levytettiin Lontoossa 2023. Sen tuotti James Ford, joka aikaisemmin oli työskennellyt monien britannialaisten eturivin artistien kanssa. Paluu vanhalle perinteiselle levymerkille mahdollisti sen, että tällä albumilla PSB palasi muutaman albumin tauon jälkeen hyödyntämään varsin runsaasti jousiorkesteri-sovituksia. Albumilta julkaistiin viisi singleä: "Loneliness" , "Dancing star" , "A New Bohemia" "Feel" ja "New London Boy". Albumin deluxe-painokseen kuului "Furthermore"-EP, jolla oli neljä uudelleen levytettyä versiota yhtyeen vanhoista kappaleista. Albumi sai musiikkikriitikolta pääosin myönteiset, yleisesti 4-tähden arviot. Helsingin Sanomien mukaan "levyä kannattelevat diskotuottaja James Ford ja Neil Tennantin pettämätön tyylitaju".
PSB palasi Dreamworld-kiertueellaan Suomeen ja esiintyi Pori Jazz-festivaalin avauspäivän pääartistina 18.7.2024. Konsertin ohjelma oli suunnilleen sama kuin vuotta aiemmin Helsingissä, mutta yhtye esitti uusimmalta albumiltaan kolme singlekappaletta. Niistä "A New Bohemia" oli Helsingin Sanomien mukaan "musiikillisesti pätevän" konsertin kohokohtia ja kappale vertautui yhtyeen Behaviour-albumin klassikkoballadeihin.
Dreamworld-kiertueen aikana PSB piti ennen konserttejaan (ja myös virallisilla kotisivuillaan) esillä Ukrainan kansallislipun sinistä ja keltaista lavan esirippuun heijastettuna, Tämä oli kannanotto Ukrainan puolesta Venäjän hyökkäyssodassa Ukrainaan. Samasta syystä Neil Tennant myös muutti West End Girls-kappaleen sanoituksia, niin, että hän ei viimeisessä säkeistössä enää räpännyt Leninin matkasta Genevejärveltä Suomen asemalle Pietarissa, vaan "From Lake Geneva to the Kiev Station".
Viides Nonethless-albumilta julkaistu single oli "New London Boy". Se julkaistiin tupla-a-puolisena kappaleena yhdessä uuden David Bowie -coverin "All the Young Dudes" kanssa. New London Boy:n sanoitus kertoi Neil Tennantin kokemuksista 1970-luvun alun Lontoossa. Sanoitus mainitsi mm. Bowien, joka oli tuon ajan suuria tähtiä ja Tennantin nuoruuden suosikkeja.
Vaikutus

Pet Shop Boys on monien muiden artistien arvostama ja kuuluu omalla sarallaan kaikkien aikojen merkittävimpiin ja esikuvallisimpiin musiikintekijöihin. PSB on palkittu neljä kertaa arvostetulla Britannian musiikkiteollisuuden ”Outstanding Contribution to Music” -palkinnolla. Yhtye on tehnyt runsaasti yhteistyötä useiden muiden merkittävien pop-artistien kanssa.
Guns N’ Rosesin laulajan Axl Rosen mielestä Behaviour (USA:ssa Behavior), on maailman paras pop-albumi, ja on sanonut Music Televisionin haastattelussa, että Pet Shop Boysin kappale ”My October Symphony” on inspiroinut häntä kirjoittamaan kappaleen ”November Rain”.
Madonna on ilmaissut useaan otteeseen, että arvostaa yhtyeen todella korkealle ja ilmaisi eräässä haastattelussa Pet Shop ´Boys..I f*ck’n love them!.
Heart-singlen musiikkivideossa Draculaa esittävä näyttelijä Ian McKellen on myös sanonut olevansa suuri Pet Shop Boysin ihailija.
PSB-vaikutteistaan ja ihailustaan ovat kertoneet myös The Killers, Robbie Williams ja Take That.
Brittiläisen Hurts-yhtyeen uran alkuvaiheen visuualinen tyyli jäljitteli Pet Shop Boysin 1980-1990-lukujen taitteen tyyliä.
Suomalaisen Clifters-yhtyeen albumi Sormus vuodelta 1991 on musiikillisesti ja sanoituksiltaan Pet Shop Boys -pastissi.
Diskografia > Studioalbumit ja niiden erikoisversiot

Suluissa korkein sijoitus Suomen virallisella albumilistalla
Please (1986) (4)
Actually (1987) (1)
Introspective (1988) (1)
Behaviour (1990) (3)
Very (1993) (1)
Very Relentless (1993) – rajoitettu kahden levyn painos Very-albumista (-)
Bilingual (1996) (14)
Bilingual Special Edition (1996) – Bilingualin remix-albumi (-)
Nightlife (1999) (18)
Release (2002) (22)
Fundamental (2006) (9)
Fundamentalism (2006) – rajoitettu kahden levyn painos Fundamental-albumista (-)
Yes (2009) (28)
Yes etc. (2009) – rajoitettu kahden levyn painos Yes-albumista (-)
Elysium (2012) (21)
Electric (2013) (5)
Super (2016) (8)
Hotspot (2020)
Nonetheless (2024)
Diskografia > Kokoelmat

In depth (1989) – japanilainen erikoislevy (-)
Discography: The Complete Singles Collection (1991) (3)
Essential (1998) – USA:ssa julkaistu kokoelma (-)
Pop Art: Pet Shop Boys - The Hits (2003) (-)
Party (2009) – brasialainen kiertueen yhteydessä julkaistu erikoislevy (-)
Ultimate (2010) – kokoelma (-)
Format (2012)
SMASH - The Singles 1985-2020 (2023)
Diskografia > Muut

Disco (1986) (23)
Disco 2 (1994) (-)
Alternative (1995) – kokoelma singlejulkaisujen b-puolista vuosilta 1985–1994 (18)
Mini (2000) – japanilainen albumi, jossa muun muassa Nightlife-albumin singlejulkaisujen b-puolia (-)
Closer to Heaven (2001) – samannimisen musikaalin soundtrack (-)
Disco 3 (2003) (-)
Battleship Potemkin (2005) – soundtrack samannimiseen Sergei Eisensteinin mykkäelokuvaan (-)
Back to Mine - Pet Shop Boys (2005) – various artists, kokoelma Pet Shop Boysin valitsemaa lempimusiikkia (-)
Concrete (2006) – live-albumi (-)
Disco4 (2007) (-)
Christmas (2009) – viiden kappaleen ep-levy (-)
Pandemonium (2010) – live-albumi (-)
The Most Incredible Thing (2011) – kaksois-cd, Samannimisen baletin musiikki (-)
Format (2012) – kaksois-cd, kokoelma single b-puolia ja bonuskappaleita vuosilta 1996-2011 (-)
Diskografia > Videot

Television (1986) – kuusi musiikkivideota vuosilta 1985–1986
Showbusiness (1988) – kuusi musiikkivideota vuosilta 1987–1988
It couldn't happen here (1988) – Elokuva
Highlights (1990) – vuoden 1989 kiertuevideo, sisältää vain kuusi kappaletta
Promotion (1991)
Videography (1991) – Discography-kokoelman musiikkivideoversio
Performance (1991) – julkaistu dvd:llä 2004. Vuoden 1991 kiertuevideo
Projections (1993) – Derek Jarmanin vuoden 1989 kiertueen taustaprojektiofilmien julkaisu
Various (1995)
Discovery (1995) – vuoden 1994 kiertuevideo
Somewhere (1997) – konserttitaltiointi Lntoon Savoy-teatterista
Montage (2001) – vuoden 1999 ja 2000 kiertuevideo
PopArt: the hits (2003)
A life in pop (2006) – dokumentti
Cubism (2007) – vuoden 2006 kiertuevideo
Pandemonium (2010) – livetaltiointi Pandemonium-kiertueelta
Ultimate (2010) – kokoelma televisiostudioesityksiä vuosilta 1985–2006 ja livetaltiointi Glastonburyn festivaaleilta
Inner Sanctum (2019)
SMASH - The Videos 1985-2020.
Diskografia > Kirjat

Annually (1988)
Introspective (1989)
Literally (1990)
Pet Shop Boys versus America (1993)
Catalogue (2006)
Diskografia > Singlet ja EP:t

Singlet on tässä luokiteltu ep:ksi, jos nimikappaleen lisäksi cd-singlellä on kaksi tai useampia albumin ulkopuolisia ns. b-puolen kappaleita. Suluissa on julkaisuvuosi sekä albumi, jolta single julkaistiin. Rajoitettuina painoksina julkaistuja singlejä ei ole huomioitu luettelossa.
West End girls [1984]
One More Change  [1984]
Opportunities (Let's make lots of money) [1985 -Please-]
West End girls  [1985 -Please-]
Love comes quickly [1986 -Please-]
Opportunities (Let's make lots of money) [1986 -Please-]
Suburbia   [1986 -Please/Disco-]
It’s a sin  [1987 -Actually-]
What have I done to deserve this?  [1987-Actually-]
Rent  [1987 -Actually-]
Always on my mind  [1987 -Actually/Introspective-]
Heart  [1988 -Actually-]
Domino dancing  [1988 -Introspective-]
Left to my own devices  [1988 -Introspective-]
It’s alright [1989 -Introspective-]
So hard [1990 -Behaviour-]
Being boring [1990 -Behaviour-]
Where the streets have no name (I can' take my eyes off you) / How can you expect to be taken seriously?  [1991 -Behaviour-]
Jealousy [1991 -Behaviour-]
DJ culture [1991 -Discography-]
Was it worth it? [1991 -Discography-]
Can you forgive her? [1993 -Very-]
Go West [1993 -Very-]
I wouldn't normally do this kind of thing [1993 -Very-]
Liberation [1994 -Very-]
Absolutely fabulous [1994]
Yesterday, when I was mad ep [1994 -Very-]
Paninaro '95 [1995 -Alternative-]
Before ep [1996 -Bilingual-]
Se a vida é (That's the way life is) ep [1996 -Bilingual-]
Single-Bilingual [1996 -Bilingual-]
A red letter day [1997 -Bilingual-]
Somewhere [1997]
I don’t know what you want but I can’t give it any more [1999 -Nightlife-]
New York City boy [1999 -Nightlife-]
You only tell me you love me when you’re drunk ep [2000 -Nightlife-]
Home and dry ep [2002 -Release-]
I get along [2002 -Release-]
London [2002 -Release-]
Miracles [2003 -Pop Art-]
Flamboyant [2004 -Pop Art-]
I’m with stupid [2006 -Fundamental-]
Minimal [2006 -Fundamental-]
Numb [2006 -Fundamental-]
Integral [2007 -Fundamental-]
Love etc.[2009 -Yes-]
Did you see me coming? ep [2009 -Yes-]
Beautiful people [2009 -Yes-]
Christmas ep [2009]
Together [2010 -Ultimate-]
Winner ep [2012 -Elysium-]
Leaving ep [2012 -Elysium-]
Memory of the future ep [2012 -Elysium-]
Axis [2013 -Electric-]
Vocal [2013 -Electric-]
Love Is a Bourgeois Construct ep  [2013 -Electric-]
Thursday [2013 -Electric-]
The Pop Kids ep [2016 -Super-]
Twenty-Something ep [2016 -Super-]
Say it to me ep [2016 -Super-]
Agenda ep [2019]
Dreamland [2019 -Hotspot-]
Burning the Heather [2019 -Hotspot-]
Monkey Business [2020 -Hotspot-]
I don't wanna [2020 -Hotspot-]
Lost ep [2023]
Loneliness [2024 -Nonethless-]
Dancing star [2024 -Nonethless-]
Furthermore ep [2024]
A New Bohemia [2024 -Nonethless-]
Feel [2024 -Nonethless-]
New London Boy / All the Young dudes ep [2024 -Nonethless-]
Muuta yleistä

Eric Watsonin ohjaamassa "What Have I Done To Deserve This?" -musiikkivideossa PSB ja yökerhon tanssijattaria esittävät naiset esiintyvät vaatteissa, jotka oli teetetty aiemmin James Bond -elokuvaan Octopussy.
Aurinkolasit ja lippalakki ovat niin olennainen osa Chris Lowen julkista imagoa, että kun hän haluaa liikkua kadulla rauhassa, hän yksinkertaisesti jättää kyseiset varusteet kotiin (päinvastoin kuin lähes kaikki muut viihdemaailman tähdet) ja näin juuri kukaan ei tunnista häntä.
Vuonna 1995 brittiläinen juorulehdistö laittoi liikkeelle huhun, jonka mukaan Lowe olisi saanut AIDSin miespuoliselta ystävältään, Peter Andreasilta (1963–1994). Lowe haastoi lehden oikeuteen kunnianloukkauksesta ja voitti sen. Alternative -kokoelma (1995) oli ensimmäinen PSB-albumi, jossa oli omistuskirjoitus. Kokoelma omistettiin vuonna 1994 Aidsiin kuolleelle Peter Andreasille.
Myös Fundamental -albumissa (2006) oli omistuskirjoitus. Se omistettiin iranilaisille homoseksuaaleille Mahmoud Asgari ja Ayaz Marhoni,jotka saivat sukupuolisen suuntautumisensa vuoksi kuolematuomion ja hirtettiin julkisessa tilaisuudessa Iranissa 2005.
Pet Shop Boys esitti singlensä "Winner" vuonna 2012 Lontoon olympialaisten avajais- ja päättäjäisseremonioiden yhteydessä. Kyseinen kappaleen oli alun perin tilannut Eurovision laulukilpailukappaleeksi Britannian yleisradioyhtiö BBC. Yhtye päätti kuitenkin vetäytyä hankkeesta ja käytti kappaletta olympialaisten yhteydessä ja liitti sen albumilleen Elysium.
Pet Shop Boys esiintyi syyskuussa 2012 Ison-Britannian olympiajoukkueen paraatissa. Yhtye ei aluksi suostunut mukaan, koska se oli esiintynyt jo Lontoon 2012 olympiakisojen avajaisissa ja päättäjäisissä. Britannian pääministeri David Cameron soitti virka-asunnoltaan 10 Downing Streetiltä Neil Tennantille Berliniin ja suostutteli yhtyettä esiintymään vielä kolmannen kerran olympialaisten yhteydessä. Pääministerin väliintulon myötä yhtye lopulta suostui. Tapahtuman järjestäjät hankkivat yksityiskoneen, jolla Tennant ja Lowe matkustivat Lontooseen esiintymään ja palasivat heti takaisin Berliiniin valmistelemaan Elysium-albumin julkaisukonserttia.
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset kotisivut. (englanniksi)
PSB kommentaari. Yhtyeen fanin tuottamaa analyysia kaikkista kappaleista ja albumeista yms. (englanniksi)
PSB -foorumi. (englanniksi)
Yle Kulttuuri artikkeli 30.4.2021: "Mitä kaikkea on Pet Shop Boys? Uskonkappale, journalistinen missio, äärimmilleen tiivistetty, nostalgian vastakohta – ja mielettömän hyviä biisejä".
Pet Shop Boys
| --- | --- |
Studioalbumit:   Please  Actually  Introspective  Behaviour  Very  Very Relentless  Bilingual  Bilingual Special Edition  Nightlife  Release  Fundamental  Fundamentalism  Yes  Yes etc.  Elysium  Electric  Super  Hotspot  Nonetheless 
Kokoelmat:   In depth  Discography: The Complete Singles Collection  Essential  Pop Art: Pet Shop Boys - The Hits  Party  Ultimate  Format  SMASH - The Singles 1985-2020 
Videografiat:   Television  Showbusiness  It couldn't happen here  Highlights  Promotion  Videography  Performance  Projections  Various  Discovery  Somewhere  Montage  PopArt: the hits  A life in pop  Cubism  Pandemonium  Ultimate  Inner Sanctum  SMASH - The Videos 1985-2020. 
Pet Shop Boys esiintymässä livenä Turun Ruisrock-festivaaleilla 29.6.1997
Pet Shop Boys esiintymässä livenä Turun Ruisrock-festivaaleilla 29.6.1997
Dinaariset Alpit

Dinaaristen Alppien korkeimmat kohdat Albaniassa. Vasemmalta oikealle: osittain takana Maja Jezercës (2 694 m), Maja Popluks ( 2569 m) ja Maja Alisë (2 471 m).
Dinaaristen Alppien topografia.
Dinaariset Alpit on maantieteellinen alue ja vuoristo, joka ulottuu Slovenian, Kroatian, Bosnia-Hertsegovinan, Kosovon, Serbian, Montenegron, Albanian ja Pohjois-Makedonian alueelle. Vuoristo on 645 kilometriä pitkä, ja se sijaitsee Adrianmeren itäpuolella. Vuoriston korkein vuori on Maja Jezercë, joka on 2 694 metriä korkea. Vuori sijaitsee Prokletijevuoristossa, Albanian, Montenegron ja Kosovon rajaseudulla.
Geologia

Dinaariset Alpit ovat muodostuneet 50–100 miljoonaa vuotta sitten mesotsooisen ja kenotsooisen maailmankauden aikana dolomiitista, kalkkikivestä ja konglomeraatista muodostuneista sedimenttikivistä.
Alue on karstimaata, joka syntyy, kun sadevesi liuottaa maa-aineksesta vesiliukoisen aineksen. Veden läpäistessä maan pinta-ainekset, se kerääntyy pohjavedeksi. Dinaarisilla Alpeilla onkin suuret määrät hyvälaatuista pohjavettä.
Topografia

Dinaariset Alpit ovat Julisten Alppien jatke, jotka ulottuvat Adrianmeren rannan suuntaisesti Pohjois-Albaniaan asti. Dinaariset Alpit ovat karstimaan vuoksi ainutlaatuista aluetta. Karstimaa kattaa puolet vuoristosta. Vuoriston alueella on 130 erillistä karstialuetta. Vuoriston alueella on useita jäätikköjärviä. Vuoriston joet, kuten Neretva, Cetina ja Trebišnjica, laskevat Adrianmereen. Dinaaristen Alppien itäpuoli on Savajoen valuma-aluetta.
Ilmasto

Dinaarisilla Alpeilla on kolmea eri ilmastotyyppiä. Kapealla kaistaleella merenpinnan tasolla on välimerellinen ilmasto, jolle on tyypillistä kuivat ja kuumat kesät sekä kosteat ja sateiset talvet.
Ylempänä vuoristossa on Alpeille tyypillinen ilmasto, jossa sataa paljon. Kesät ovat viileitä ja lyhyitä. Talvi on pitkä ja sen aikana sataa runsaasti lunta.
Dinaaristen Alppien koillispuolella vallitsee mannerilmasto, jolle ovat tyypillisiä suuret lämpötilan vaihtelut. Kesät ovat kuivia ja lämpimiä, kun taas talvella saattaa olla erittäin kovia pakkasia.
Kasvillisuus ja eläimistö

Dinaarisilla Alpeilla kasvaa tuhansia eri kasvilajeja, joista sadat lajit ovat endeemisiä. Kasvillisuus on erittäin monipuolista ja vaihtelee pyökkimetsistä kuusimetsiin. Kasvillisuusvyöhykkeet muuttuvat Välimeren kasvillisuudesta vuoristojen kasvillisuuteen. Ylimmillä huipuilla on alpiinista kasvillisuutta.
Alueella eläviä nisäkkäitä ovat esimerkiksi karhu, ilves, susi ja gemssi. Alueen maanalaisissa luolissa ja järvissä elää sokeita salamantereihin kuuluvia olmeja.
Aiheesta muualla

Wikimedia Commonsissa on kuvia tai muita tiedostoja aiheesta .
Chepkemoi, Joyce: Where Are The Dinaric Alps? WorldAtlas.com.  6.9.2017. (englanniksi)
The largest karst region of Europe in conjunction with the Mediterranean Nature – Parks Dinarides. (englanniksi)
Turkmenistanin historia

n
k
Turkmenistanin alue on vuosisatojen ajan ollut paimentolaisten elinaluetta, joilla ei ollut yhteistä keskusvaltaa. 1500-luvulla alueen eteläosia hallitsivat persialaiset ja pohjoisosia uzbekkien kaanikunnat Buharan kaanikunta ja Hivan kaanikunta. Venäjän keisarikunta valtasi Turkmenistanin alueen 1800-luvulla ja Venäjän vallankumouksen jälkeen Turkmenistanista tuli osa Neuvostoliittoa.
Turkmenistanista tehtiin turkmeenien muodostama neuvostotasavalta, jolloin turkmeenit muodostivat ensimmäistä kertaa oman hallinnollisen kokonaisuutensa. Neuvostoliiton hajoamisen jälkeen Turkmenistan itsenäistyi vuonna 1991. Maan ensimmäiseksi presidentiksi nousi Saparmurat Nijazov, joka hallitsi maata itsevaltaisesti vuoteen 2006 saakka. Hänen hallintonsa ei sallinut oppositiota ja kritiikki hallintoa kohtaan on tukahdutettu. Hänen seuraajansa Gurbanguly Berdimuhamedowin aikana Turkmenistanin tilanne ei ole oleellisesti muuttunut vapaampaan suuntaan.
Varhaishistoria

Nykyisen Turkmenistanin alueella on mahdollista seurata ihmisasutuksen kehitystä paleoliittiselta kaudelta saakka. Varhaisimpia jälkiä maatalouden harjoittamisesta on löydetty Ašgabatin lähellä sijaitsevalta Jeitunin arkeologiselta alueelta. Nämä on ajoitettu neoliittiselle kaudelle, viidennelle vuosituhannelle eaa. Jeitunin sivilisaatiota seurasi sarja muita neoliittisia kulttuureita. Seuraavan puolen vuosituhannen aikana muodostui joitain kaupunkikeskuksia, kuten Namazga-Tepe. Nykyinen Turkmenistan kuului Parthian valtakuntaan 200-luvulta eaa. lähtien, kunnes Sassanidien dynastia valloitti alueen 400-luvulla.